આ ઉપરાંત વડોદરાના જ રિયા મેજેસ્ટિકના કુંદન પટેલ અને છોટુમતી ચીમનભાઈ પટેલનું નામ પણ બહાર આવ્યું છે. અત્રે ઉલ્લેખનીય છે કે પનામા પેપર્સ લીકમાં સામે આવેલાં અંદાજે બે લાખથી વધુ વિદેશી ખાતાંની માહિતીવાળા દસ્તાવેજો ઓનલાઇન કરી દેવામાં આવ્યા છે. ટેક્સ હેવન ગણાતા પનામાની મોસેક ફોન્સેકા કંપનીના લીક કરાયેલા દસ્તાવેજોમાં એ વાત ખૂલીને બહાર આવી છે કે કયા પ્રકારે વિશ્વભરના શ્રીમંત લોકો ટેક્સચોરી અને પ્રતિબંધોથી બચવા માટે વિદેશી ખાતાંઓનો ઉપયોગ કરે છે. પનામા પેપર્સની નવી યાદીમાં મોડાસાના ઇસ્માઇલ અને અઝીઝ હૂકાવાલાનું નામ પણ ખૂલ્યું છે.